
NICOLAE ROBU

REFERAT

privind aprobarea Agendei manifestărilor culturale din anul 2015
 a Casei de Cultură a Municipiului Timişoara


Având în vedere adresa  nr. SC2015 – 003209/06.02.2015 a Casei de Cultură a Municipiului Timisoara prin care se solicită sprijin financiar pentru organizarea manifestărilor culturale din anul 2015 şi ţinându-se cont de art. 20 şi art. 21, alin. 1, lit. (a) din Ordonanţa nr. 21/31.01.2007 privind instituţiile şi companiile de spectacole sau concerte, precum si desfăşurarea activităţii de impresariat artistic, potrivit căreia “finanţarea instituţiilor de spectacole sau concerte se realizează din venituri proprii şi subvenţii acordate de la bugetul de stat ori de la bugetele locale, după caz, prin bugetul autorităţilor publice în subordinea cărora funcţionează instituţiile respective, precum şi din alte surse, potrivit prevederilor prezentei ordonanţe”. 
Având în vedere Legea nr. 273/ din 29.06.2006 privind finanţele publice locale; având în vedere art. 36, alin.6, lit. (a), pct.4  din Legea nr. 215/ 23.04.2001 privind administraţia publică locală; conform OUG nr.189/25.11.2008  privind managementul institutiilor de spectacole sau concerte, muzeelor si colectiilor publice, bibliotecilor si al asezamintelor culturale de drept public; conform Ordonanţei nr. 51/ 11.08.1998  privind îmbunătăţirea sistemului de finanţare a programelor, proiectelor şi acţiunilor culturale aprobată prin Legea nr. 245/ 16.05.2001 privind imbunatatirea sistemului de finantare a programelor si proiectelor culturale; şi potrivit Ordonanţei nr. 9/23.01.1996 privind îmbunătăţirea sistemului de finanţare a instituţiilor publice de cultură finanţate din venituri proprii şi suvenţii acordate de la bugetul de stat sau de la bugetele locale, propunem alocarea sumei necesare realizării acestui program, din cap. 67.02. "Cultură, recreere şi religie", cu condiţia aprobării acesteia în bugetul local pe 2015.
Agenda manifestărilor culturale pentru anul 2015 cuprinde manifestări devenite deja tradiţie în oraşul nostru: Târgul de Paşti, Festivalul JazzTm, Timişoara în cărţi, Festivalul Dramaturgiei Romanesti, Timişoara Jazz&Blues, Timişoara europeană, Zilele Cartierelor, Festivalul Bega Bulevard, Festivalul Artelor Timisorene, Timisoara International Music Festival, Festivalul Rock, Festivalul Florilor, Festivalul Minoritatilor si Gastronomiei, Timişoara Artelor, Festivalul Inimilor, 3 August- Ziua Timişoarei, Festivalul de Operă şi Operetă din Parcul Rozelor , Film pentru Timişoara, Timişoara Street Art, Ruga Timişoarei, Festivalul Plai, Festivalul Baroc, Timishort,  proiectul Timişoara citeşte, Târgul de Iarnă şi Sărbătorile Crăciunului, Gala Excelenţei Timişorene, Revelion 2015, dar şi alte acţiuni şi evenimente noi. 
Astfel, şi anul acesta vom avea diverse proiecte care vizează promovarea candidaturii municipiului Timişoara la titlul de Capitală Europeană a Culturii în anul 2021. 

De asemenea, vom organiza mai multe acţiuni pentru încurajarea turismului cultural prin promovarea zonelor istorice şi prin organizarea de evenimente şi acţiuni cultural-artistice de mare amploare cu artişti şi instituţii din ţară şi străinătate.

Pentru a promova identitatea oraşului este necesară organizarea de actiuni, evenimente culturale şi festivaluri care sunt instrumente de comunicare foarte puternice şi părţi esenţiale ale strategiei de marketing urban.  
Municipalitatea timisoreana, prin directiile de specialitate trebuie sa implementeze Strategia culturala a municipiului Timisoara, aprobata prin HCL 535 din data: 31.10.2014  privind aprobarea Strategiei culturale a municipiului Timişoara pentru perioada 2014-2024. 


Acest lucru demonstrează faptul că, cultura este o prioritate de dezvoltare pentru administraţia publică locală, iar oraşul se mobilizează financiar, cultural şi uman pentru construcţia unei candidaturi competitive la titlul de Capitală Europeană a Culturii în 2021 şi pentru a beneficia de impactul economic, social şi educaţional asociat unei vitalităţi culturale ridicate. 

Detalii referitoare la Agenda Casei de Cultură a municipiului şi la manifestările care se vor derula pe parcursul anului 2015 se află în materialul anexat.  Prin urmare,
P R O P U N E M :

aprobarea acţiunilor care constituie Agenda manifestărilor culturale din anul 2015 a Casei de Cultura a Municipiului Timişoara, conform Anexei care va face parte integrantă din hotărâre;
finanţarea se face din cap. 67.02. "Cultură, recreere şi religie", pentru manifestările culturale ale Casei de Cultură a Municipiului Timişoara, prevăzute în Anexă, în funcţie de disponibilităţile şi prevederile bugetare pe anul 2015 şi cu condiţia aprobării acestei finanţări în bugetul local pe 2015;
justificarea şi decontarea cheltuielilor ocazionate de organizarea acestor manifestări se vor realiza numai pe bază de acte doveditoare, conform legii.

